40+ remek hangot talál relaxációhoz egy ingyenes alkalmazásban
Remek relaxációs hangok sorát kínálja ez az ingyenes alkalmazás, amelyeket lehet keverni is, illetve mi magunk is vehetünk fel vele olyan hangzásokat, amelyeket máskor is szeretnénk végtelenítve hallgatni.
Macskadorombolás, tengeri hullámzás, madárcsicsergés, nyári zápor, tábortűz pattogása – csak néhány hang azok közül, amelyekkel az Androidra, iPhone-ra és iPadre egyaránt ingyen letölthető White Noise alkalmazás rendelkezik. Ezeket a hangokat egyenként is lehet lejátszani végtelenítve, amikor szeretnénk relaxálni, de több hangot is keverhetünk.

A Plusz jelre kattintva újabb hangot vagy mixet választhatunk ki, de lehetőség van arra is, hogy felvegyünk valamit. Így például nyaraláskor a mikrofon segítségével olyan hangokat vehetünk fel, amelyek visszaadják a kirándulás hangulatát, és ezt később végtelenítve bárhol és bármikor élvezhetjük.

Androidon a hold ikonra, iPhone-on és iPaden pedig a Sleep feliratra kattintva beállíthatjuk, hogy a végtelenített relaxációs hangot halljuk, közben pedig a képernyő elsötétüljön és csak az időt mutassa.

Ha ez érdekes volt, hasonlókért lájkolja a HVG Tech rovatának Facebook-oldalát.
relaxálás White Noise kikapcsolódás